|  |  |  |  |
| --- | --- | --- | --- |
| Vår saksbehandler: Sekretariatet for SRY E-post: post@udir.no | Vår dato:  04.12.2017  Vår referanse:  2017/1675 | Deres dato:    Deres referanse: | Brevmal_SRY_2010 |

**SRY-møte 7**

**2017**

|  |  |
| --- | --- |
| Dato: 14.12.2017 | |
| Sted: Oslo | |
|  |  |
| **SRY -sak 24-07-2017** | **SRYs internasjonal gruppe ber SRY vedta handlingsplan for gruppens arbeid for perioden 2017-2021.** |
| Dokument | Til behandling |
| Innstilling | SRY vedtok strategi for sitt internasjonale arbeid 07.11.17 (vedlegg 1). SRY vedtar handlingsplan som konkretiserer hvordan strategiens mål skal følges opp i perioden 2017-2021 (vedlegg 2). |
| Vedlegg | Vedlegg 1: SRYs strategiplan for internasjonalt arbeid 2017-2021.  Vedlegg 2: Handlingsplan for internasjonalt arbeid i SRY 2017-2021. |

# Bakgrunn for saken

*Arbeidsgruppe prioriterer innsats - nytt mandat fordrer aktiv rolle*

I forrige oppnevningsperiode (2012-sept 2017) i behandlingen av SRY-sak 25-04-2012 nedsatte SRY «*en arbeidsgruppe som skulle* *vurdere hvordan SRY kunne involveres i arbeid med internasjonale spørsmål i fag- og yrkesopplæring*». Arbeidsgruppen la fram en strategi for samarbeid med arbeids- og næringsliv i internasjonale spørsmål for SRY i 2013 med sikte på å styrke det internasjonale perspektivet i fag- og yrkesopplæringen. I 2016 prioriterte gruppen fire hovedområder ut oppnevningsperioden:

1. saker av interesse for nasjonal politikkutforming i ACVT/DGVT[[1]](#footnote-1)
2. den europeiske lærlingealliansen (EAFA)[[2]](#footnote-2)
3. SIUs internasjonaliseringskonferanse (IKG)
4. OECDs workshop for workbased learning[[3]](#footnote-3)

SRYs arbeidsgruppe avla rapport til SRY om disse aktivitetene i april 2016 og juni 2017.

SRYs nye mandat for 2017-2021 presiserer at SRY bla skal:

* «*ha en aktiv rolle i det internasjonale samarbeidet om utviklingen av fag- og yrkesopplæringen*».

SRY behandlet i møte 07.11.17 sak om videreføring av internasjonal gruppe i tråd med nytt mandat.

**SRY viderefører internasjonal gruppe og vedtar ny internasjonal strategi**

SRY fattet følgende vedtak i møte 07.11.17: «SRY viderefører det internasjonale arbeidet gjennom en egen arbeidsgruppe: SRYs internasjonale gruppe. SRY vedtar gruppens forslag til strategi. SRYs internasjonale gruppe legger fram forslag til handlingsplan for sitt arbeid til neste møte 14.12.17».

SRY bad den internasjonale gruppen særlig prioritere og konkretisere tiltak som kan bidra til å nå nasjonale mål vi allerede jobber med som f.eks.

* mål om å få flere lærlinger til å delta i mobilitetsopphold som del av videregående opplæring
* samfunnskontraktens mål om flere lærlingeplasser
* arbeid med kvalitet i fag- og yrkesopplæring

Den internasjonale gruppen vil videre på vegne av SRY holde oversikt over de internasjonale prosessene og prioritere hvilke saker som bør fremmes for diskusjon i SRY.

# SRYs internasjonale gruppes forslag til handlingsplan 2017-2021

SRYs internasjonale gruppe legger fram for vedtak handlingsplan 2017-2021 basert på strategiplan vedtatt av SRY i møte 07.11.17 (vedlegg 1).

Handlingsplanen (vedlegg 2) er delt inn i tre kategorier:

1. Innsatsområde (mål)

2. Oppfølging (oppgaver)

3. Tidspunkt og ansvarlig for å iverksette oppgaven.

Innsatsområdene er knyttet til oppfølgingsoppgaver som SRYs internasjonale gruppe tar ansvar for på vegne av SRY. SRYs gruppe vil fremme saker for SRY i tråd med tidfestingen i denne planen.

# Forslag til vedtak

SRY vedtok strategi for sitt internasjonale arbeid 07.11.17 (vedlegg 1). SRY vedtar handlingsplan som konkretiserer hvordan strategiens mål skal følges opp i perioden 2017-2021. (vedlegg 2).

**Vedlegg 1**

**Samarbeidsrådet for yrkesopplærings strategiplan for internasjonalt samarbeid i fag- og yrkesopplæringen 2017-2021**

Fag- og yrkesopplæringen er et sentralt tema innen flere internasjonale organisasjoner bla EU, OECD og UNESCO, samt i nordisk samarbeid. Samarbeidsrådet for fagopplæringen (SRY) ser at de internasjonale prosessene som diskuteres i disse organene ofte får konsekvenser for den nasjonale fag- og yrkesopplæringen, og at det dermed er behov for en systematisk tilnærming til de internasjonale problemstillingene.

**Stortingsmeldinger og nytt mandat fremhever aktiv rolle i internasjonaliseringsarbeidet**

Flere stortingsmeldinger understeker betydningen av internasjonalisering av utdanning. Meld. St. 14 (2008-2009) *internasjonalisering av utdanningen* fremhever internasjonalisering som et virkemiddel for kvalitet og faglig utvikling i opplæringen. Meldingen fremhever også at det er viktig at partene i arbeidslivet er involvert i internasjonaliseringsarbeidet. En styrket rolle for SRY i dette arbeidet blir særlig fremhevet.

**SRYs mandat 2017-2021**

SRY skal

* ha en aktiv rolle i det internasjonale samarbeidet for å utvikle fag- og yrkesopplæring.
* arbeide for å fremme yrkesfagenes status i arbeidslivet, og bedre tilgangen på læreplasser
* bidra til å utvikle fag- og yrkesopplæringen, inkludert karriereveiledning, slik at den ivaretar den enkeltes, virksomhetenes og samfunnets behov for kompetanse
* bidra til samarbeid mellom aktuelle aktører for fag- og yrkesopplæringen nasjonalt, regionalt og lokalt, samt mellom bransjer og sektorer
* gi råd om fag- og yrkesopplæringens rolle i den samlede utdannings- og kompetansepolitikken
* ta initiativ til forskning og innovasjon i fag- og yrkesopplæringen
* gi råd om antall faglige råd og rådenes arbeidsområde og sammensetning

**Hvordan kan SRY spille en aktiv rolle i internasjonalt samarbeid om fag- og yrkesopplæring?**

Et mer globalisert arbeidsliv, klimautfordringer, migrasjon, teknologiutvikling, omstilling i norsk økonomi og store endringer i utdanningssektoren påvirker internasjonaliseringsarbeidet og gjør det mer aktuelt.

Internasjonalisering skal styrke kvaliteten i utdanningen, samt skape nye nettverk og relasjoner mellom Norge og resten av verden. Videre er internasjonalisering viktig for å bidra til interkulturell kompetanse og mellommenneskelig forståelse, og for å fremme innovasjon og nytenkning.

For å tilnærme seg det internasjonale feltet skal SRY involvere seg i diskusjoner om internasjonal tematikk i Norge og på det internasjonale nivå. Ved å ha en aktiv rolle i det internasjonale samarbeidet bidrar SRY til å utvikle fag- og yrkesopplæringen. SRY må ha kunnskap om og forståelse for de internasjonale prosessene. SRY vil via å delta i aktuelle internasjonale fora kunne påvirke prosesser som kan ha betydning for nasjonal politikkutforming.

Konkretisering av den europeiske politikken er en dynamisk prosess som i stor grad baserer seg på samarbeid og utveksling av erfaringer. Norge bør på et tidligere tidspunkt vurdere mulige konsekvenser av bla EU-/OECD-politikken for fag- og yrkesopplæringen. SRY ønsker å delta i diskusjon av begrunnelser før vi eventuelt drøfter tekniske sider ved implementering.

**For å oppnå dette skal SRY i perioden:**

1. ta aktiv del i arbeidet om internasjonalisering av fag- og yrkesopplæringen og bidra til å sette internasjonalisering av utdanning på dagsorden hos relevante aktører, herunder delta i aktuelle internasjonale fora.
2. arbeide for å synliggjøre internasjonalisering av fag- og yrkesopplæring
3. følge med på relevante saker og prosesser som diskuteres i blant annet EU, OECD, UNESCO, Cedefop og Nordisk samarbeid om fag- og yrkesopplæring og gjøre tilgjengelig forskningsrapporter, statistikk og andre relevante dokumenter

**SRYs internasjonale gruppe videreføres**

SRYs internasjonale gruppe videreføres i perioden 2017-2021. Gruppen skal ha et særlig fokus på å følge internasjonale prosesser og aktiviteter innen fag- og yrkesopplæring som bidrar til å underbygge SRYs mandat. Gruppen skal legge fram saker for SRY med betydning for nasjonal politikkutforming innen fag- og yrkesopplæring, samt rapportere til SRY en gang pr år i tråd med punkt 1-3 over.

**Vedlegg 2**

**Samarbeidsrådet for yrkesopplærings handlingsplan for internasjonalt samarbeid i fag- og yrkesopplæringen 2017-2021**

|  |  |  |  |  |
| --- | --- | --- | --- | --- |
| **Innsatsområde** | | **Oppfølging** | | **Tidspunkt og ansvarlig** |
| **1** | **Gi innspill til representanter i ACVT og DGVT om relevante saker og sette fokus på sammenhenger mellom DGVT- og ACVT-møtene[[4]](#footnote-4)** | **1.a** | **Delta på formøte til DGVT drøfte dagsorden for dette** | **DGVT: oktober, april Ansvarlig: Partsrepresentanter i SRYs internasjonale gruppe** |
| **1.b** | **Drøfte dagsorden for ACVT-møtet og rapportere kort til SRY fra møter i ACVT og gjøre agenda og rapport tilgjengelig på SRYs nettside.** | **Når: Nov/desember og mai/juni. Ansvarlig: Kristian Ilner i samarbeid med Trude Tinnlund og Fride Burton** |
| **2** | **Prioritere og vurdere relevante saker og prosesser som diskuteres i blant annet OECD, EU og Nordisk samarbeid for å komme tidlig inn i prosessene hvor politikk går fra å være en rekommandasjon til lovverk eller nasjonal strategi** | **2.a** | **Foreslå aktuelle saker til SRYs agenda[[5]](#footnote-5)** | **Når: 2 ganger pr år jf 1b.**  **Ansvarlig: Partsrepresentanter i SRYs internasjonale gruppe** |
| **2.b** | **Foreslå innspill til aktuelle høringer med relevans for nasjonal politikkutforming, til SRYs agenda** | **Når: ifm ACVT-møter jf punkt 1b Ansvarlig: Partsrepresentantene i internasjonal gruppe** |
| **3** | **Overføre internasjonal og europeisk kunnskap til nasjonale forhold som bidrar til kvalitet i fag- og yrkesopplæringen** | **3.a** | **Bindeleddet mellom partene og nasjonale myndigheter og SIU for å sikre synergi og ta i bruk mulighetene i Erasmus+ for fag- og yrkesopplæring** | **Når: Løpende**  **Ansvarlig: Partene i internasjonal gruppe og SIU** |
| **4** | **Følge opp SRYs pledge til European Alliance for Apprenticeships (EAFA)[[6]](#footnote-6) og ev partenes deltakelse fra partene i konferanser/nettverksmøter** | **4.a** | **Rapportere fra eventuelle konferanser og nettverksmøter som EAfA** | **Når: For EAFA ifm stakeholdermøter ca 4 pr år[[7]](#footnote-7) og for ev andre konferanser etter møtet. Ansvarlig: Hele SRY, herunder internasjonal gruppe** |
| **4.b** | **Lage kort rapport og trekke ut erfaringer relevant for nasjonal politikkutforming, og vurdere legge ut på SRYs nettside** | **Løpende: Ansvarlig: De som deltar** |
| **5** | **Bidra med innspill og gjennomføring om fag- og yrkesopplæring av SIUs internasjonaliseringskonferanse (IKG)** | **5.a** | **Delta i referansegruppen for IKG** | **Når: april – september**  **Ansvarlig: SIU i samarbeid med partene** |
| **6** | **Rapportere en gang i året til SRY om internasjonalisering i fag- og yrkesopplæringen** | **6.a** | **Rapporteringen omfatter status for pågående prosesser, resultat av ulike virkemidler og programmer knyttet til nasjonale satsninger** | **Når: en gang per år (juni)**  **Ansvarlig: Astrid Sund** |

1. ACVT= Advisory Committee for Vocational Training. En formalisert partssammensatt komite, der EU- og EØS-land som er medlemmer møtes 2 ganger per år for å spille inn råd til EU-kommisjonen i saker som angår fag- og yrkesopplæring. DGVT= Director Generals in Vocational Training. Dette er uformelle møter som holdes i EUs presidentskapsland 2 ganger pr år, der ekspedisjonssjefer med ansvar for fag- og yrkesopplæring fra EU- og EØS-land møter. [↑](#footnote-ref-1)
2. EAfA= European Alliance for Apprenticeships. SRY tegnet pledge (opprop) til EAfA i 2015. Den europeiske lærlingealliansen jobber for å fremme kvalitet i lærlingeordninger, samt mobilitet av lærlinger. [↑](#footnote-ref-2)
3. OECD-prosjekt om læring i arbeidslivet (workbased learning). Våren 2016 ble det gjennomført en workshop i Sveits knyttet til prosjektet. SRYs arbeidsgruppe deltok. SRY har på bakgrunn av innspill fra SRYs internasjonal gruppe vedtatt å opprette en ny arbeidsgruppe som skal se på den totale virkemiddelbruken i videregående opplæring. Jf. SRY-sak 24.09.17. [↑](#footnote-ref-3)
4. ACVT= Advisory Committee for Vocational Training. En formalisert partssammensatt komite, der EU- og EØS-land som er medlemmer møtes 2 ganger per år for å spille inn råd til EU-kommisjonen i saker som angår fag- og yrkesopplæring. DGVT= Director Generals in Vocational Training. Dette er uformelle møter som holdes i EUs presidentskapsland 2 ganger pr år, der ekspedisjonssjefer med ansvar for fag- og yrkesopplæring fra EU- og EØS-land møter. [↑](#footnote-ref-4)
5. Saker som velges ut knyttes til tema i SRYs overordnede handlingsplan slik at SRY relaterer det internasjonale arbeidet opp mot nasjonal politikkutforming som f eks øke antall læreplasser, entreprenørskap og innovasjon, bærekraft og miljø, digitalisering og teknologi. [↑](#footnote-ref-5)
6. EAfA= European Alliance for Apprenticeships. SRY tegnet pledge (opprop) til EAfA i 2015. Den europeiske lærlingealliansen jobber for å fremme kvalitet i lærlingeordninger, samt mobilitet av lærlinger. [↑](#footnote-ref-6)
7. Stakeholdermøter EAfA: 15.02.18 Brussel tema entreprenørskap og insentiver, 16.-17.04.18 Dublin i samarbeid med Teachers’ Union of Irland og European Apprentices Network, 20-21.06.18 i Roma, i samarbeid med ENEL, EAfA company award winner og European Apprenticeship Network. I tillegg highlevel-event i forbindelse med 3rd vocational skills week (Europeisk yrkesopplæringsuke) 05.09.11 i Wien. [↑](#footnote-ref-7)